*Смағұл Х.Ж.*

*Әл-Фараби атындағы Қазақ ұлттық университеті, Мәдениеттану білім беру бағдарламасының 1-курс докторанты*

*Д.Б.Жаркимбаева*

*Әл-Фараби атындағы Қазақ ұлттық университеті, «Дінтану және мәдениеттану» кафедрасының доценті*

**FARABI UNIVERSITETI туралы тарихи құнды 10 дерек**

Қазақстан Республикасының Президенті Қасым-Жомарт Кемелұлы Тоқаев атап өткендей «Білім – бәсекеге қабілетті және табысты ұлт болудың басты кепілі. Биыл әл-Фараби атындағы Қазақ Ұлттық университеті 90 шы көктемін қарсы алмақшы. ҚР Ұлттық ғылым академиясының құрметті мүшесі Ж.Қ.Түймебаев басқаратын бұл алып ЖОО ның бір жұма ішіндегі жетістіктерінің өзін айтып тауысу ұзақ уақыт алады. Ұсынылатын Қазақ Ұлттық университеті [www.kaznu.kz](http://www.kaznu.kz) туралы тарихи-құнды мәліметтерге негізделген өте ықшам түрдегі деректер де қызықты:

1. 1933 ж 20 қазанда КСРО Халық комиссарлары кеңесі шешімімен Қазақ мемлекеттік университеті құрылды.
2. 1934 ж 15 қаңтарда 54 студент қабылданып физика және биология факультеттерінде білім алды.
3. Қазіргі ҚазҰУ қалашығының салынып қалыптасуында профессор Асқар Закарин, академик Өмірбек Жолдасбековтердің сіңірген еңбегі зор. Бұл Д.Қонаев басшылық жасап тұрған кезеңмен тұспа-тұс келді.
4. 1991 ж 23 қазанда университетке әл-Фараби есімі берілген.
5. Қазіргі ҚазҰУ қалашығындағы қоладан құйылған әл-Фараби ескерткіші 2007 ж орнатылған.
6. 2023-2024 оқу жылына 10 719 талапкер қабылданған.
7. Қазіргі таңда 16 факультетте 25 126 білім алушының 20 499 – ы бакалавриатта (12 776 грант); 3404 – і магистратурада (2913 грант); 1223-і докторантурада (грант – 1048) оқиды.
8. Бұл ЖОО да 3354 оқытушы-профессор еңбек етеді.
9. Университеттің халықаралық ынтымақтастық географиясы 55 мемлекетті қамтиды.
10. 2024 ж дерек бойынша ҚазҰУ Халықаралық QS рейтингінде 230-орында, QS Asia University Rankings бойынша Азиядағы үздік алғашқы 30 жоғары оқу орнының қатарында.